চাঁদের আলোতে জোয়ার আসে, সেই আলোতে অবগাহন করে সমগ্র বিশ্বচরাচর। সেই আলোটাও নাকি তার ধার করা। তবু এই চাঁদকে নিয়েও তো কত হৃদয়ের কত স্বপ্নগাঁথা! চাঁদকে দেখে আমি সমীহ করি। তার সৌন্দর্যে আমি মুগ্ধ হই। তার আলোতে আমি ভেসে যাই। চাঁদ তবু আপন না। চাঁদ থাকে না অমাবশ্যার গহন আঁধারে, বিপণ্ণ পথচলায়, প্রয়োজনে যখন দরকার পাশে। পঞ্চমীতে চাঁদ ডুবে থাকে আপন ব্যস্ততায়। বদলে যেতে থাকে তার নশ্বর আলোর তীব্রতা।